नकल रोकने के कड़े इंतजाम 25 वर्ष बाद अब फिर सभी की निगाहें रिजल्ट प्रतिशत पर टिकीं हैं। इसकी वजह यह है कि इस बार परीक्षा में नकल रोकने के कड़े इंतजाम हुए। परीक्षार्थियों को नकल के आरोप में पकडऩे पर भले ही जेल नहीं भेजा गया लेकिन, नकल कराने का गिरोह चलाने वालों को एसटीएफ ने हवालात जरूर पहुंचा दिया। बड़ी संख्या में परीक्षार्थियों के इम्तिहान छोडऩे और सीसीटीवी कैमरे की निगरानी में उत्तर पुस्तिकाओं के मूल्यांकन से रिजल्ट गिरने के कयास लगाए जा रहे हैं। कॉपियां जांचने वाले परीक्षक बताते हैं कि तमाम ऐसी उत्तर पुस्तिकाएं मिली हैं, जो सादी रही या फिर गिने-चुने प्रश्न ही हल किए गए हैं। ऐसे हालात में परिणाम गिरने से कौन रोक सकेगा?